मडगांवः शिक्षक विकास परिशद आनी ज्ञानदीप मंडळ हांची जोड साबार बसका शिरोड्यां संस्थेचे अध्यक्ष रमेश कुलकर्णी हांचे अध्यक्षताये खाला जाली.
 ह्या वेळार सुरवातीक वसंतराव महाडीक, सुरज नायक, पुष्पा गायतोंडे, गोपाळ गुरव हांचे हस्तुकीं दिवली पेटोवन सुरवात जाली. उपरांत संस्थेचे वांगडी स्वातंत्र्य सैनीक स. गोपाळ चितारी हांकां आर्गां ओंपली. वसंतराव महाडीक, सतीश वेळीप आनी मोतीराम मोहते हांचें परिशदेचे वतीन अभिनंदन केलें. राज्य पांवड्यार सर्तींचो इनामां वांटप सुवाळो शिरोड्यां जातलो जाल्यार 26 वी राष्ट्रीय शिक्षणीक परिशद बेळगांवां आयोजीत करपाचो थाराव मंजूर जालो.
 गोपाळ गुरव, सुरज नायक, डी. सी. खानविलकर, पांडुरंग सुतार, सतीश वेळीप, शंकर बुडके, वसंतराव महाडीक, पुष्पा गायतोंडे, रेणुका गोरल, सुरेखा पागी, इब्राहीम पन्हाळी, नरसिंह पाटील, पद्मनाभ देसाय हांचो अध्यक्षांचे हस्तुकीं भोवमान केलो. दौलतराव खानविलकार हांणी उपकार मानले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 